
Jäätmevaldajate taotluste korraldatud jäätmeveoga mitteliitunuks lugemisest rahuldamata jätmine
1. Asjaolud ja menetluse käik

31.07.2014.a esitas jäätmevaldaja Aiandusühistu SOLNETŠNOE (rg-kood 80015091; aadress: Partisani 1a-35, 21004 NARVA) juhatuse liikme Larisa Danchukova kaudu Narva Linnavalitsuse Arhitektuuri- ja Linnaplaneerimise Ametile taotluse jäätmevaldaja aiandusühistu SOLNETŠNOE korraldatud jäätmeveoga mitteliitunuks lugemiseks. Vastavalt taotluses sätestatule  on aiandusühistus planeeritud välja vedada jäätmeid minimaalselt üks kord hooaja jooksul (mai, konteiner 30 m3), hooaja jooksul kogutakse ja analüüsitakse informatsioon tekkivate jäätmete kogusest ning tellitakse lisakonteiner jäätmete väljaveoks. 

Vastavalt Narva Linnavolikogu 17.05.2012.a määruse nr 9 „Narva linnas korraldatud jäätmeveo rakendamise kord“ § 5 lg 6 käsitletakse aiandusühistut ja selle liikmeid ühise jäätmevaldajana. Aiandusühistu on kohustatud tühjendama jäätmemahuti vähemalt üks kord kuus ajavahemikul alates maist kuni septembrini. Perioodil oktoobrist kuni aprillini loetakse aiandusühistud korraldatud jäätmeveoga mitteliitunuks.

Vastavalt jäätmeseaduse § 69 lg 4 kui on kohaliku omavalitsuse üksus veendunud, et kinnistul ei elata või kinnistut ei kasutata, võib ta jäätmevaldaja erandkorras vabastada tema taotluse alusel teatud tähtajaks korraldatud jäätmeveoga liitumisest. 

Suve ajal kasutavad aiandusühistute liikmed aiandusühistu territooriumi intensiivselt. Seega puudub alus jäätmevaldaja Aiandusühistu SOLNETŠNOE (rg-kood 80015091) erandkorras vabastada tema taotluse alusel teatud tähtajaks korraldatud jäätmeveoga liitumisest. Seoses jäätmevaldaja poolt esitatud taotluses korraldatud jäätmeveoga mitteliitunuks lugemise põhjuste kirjelduse ning korraldatud jäätmeveo liitumisest vabastavate põhjuste ammendava loetelu olemasoluga jäätmeseaduse § 69 lg-s 4, puudub vajalikkus kohaldada HMS §-s 40 sätestatu. 

05.08.2014.a esitas jäätmevaldaja Aiandusühistu DRUŽBAPLUS (rg-kood 80054582; aadress: Juhkentali 1-8, 20308 NARVA) juhatuse liikme Inna Metljajeva kaudu Narva Linnavalitsuse Arhitektuuri- ja Linnaplaneerimise Ametile taotluse jäätmevaldaja Aiandusühistu DRUŽBAPLUS korraldatud jäätmeveoga mitteliitunuks lugemiseks ajavahemikul 01.08. – 30.09.2014.a. Vastavalt taotluses sätestatule  on aiandusühistus planeeritud välja vedada jäätmeid mais ja augustis konteineritega mahuga 30 m3, jäätmete väljavedu toimub tellimusel. 

Vastavalt Narva Linnavolikogu 17.05.2012.a määruse nr 9 „Narva linnas korraldatud jäätmeveo rakendamise kord“ § 5 lg 6 käsitletakse aiandusühistut ja selle liikmeid ühise jäätmevaldajana. Aiandusühistu on kohustatud tühjendama jäätmemahuti vähemalt üks kord kuus ajavahemikul alates maist kuni septembrini. Perioodil oktoobrist kuni aprillini loetakse aiandusühistud korraldatud jäätmeveoga mitteliitunuks.

Vastavalt jäätmeseaduse § 69 lg 4 kui on kohaliku omavalitsuse üksus veendunud, et kinnistul ei elata või kinnistut ei kasutata, võib ta jäätmevaldaja erandkorras vabastada tema taotluse alusel teatud tähtajaks korraldatud jäätmeveoga liitumisest. 

Suve ajal kasutavad aiandusühistu liikmed aiandusühistu territooriumi intensiivselt. Seega puudub alus jäätmevaldaja Aiandusühistu DRUŽBAPLUS (rg-kood 80054582) erandkorras vabastada tema taotluse alusel teatud tähtajaks korraldatud jäätmeveoga liitumisest. Seoses jäätmevaldaja poolt esitatud taotluses korraldatud jäätmeveoga mitteliitunuks lugemise põhjuste kirjelduse ning korraldatud jäätmeveo liitumisest vabastavate põhjuste ammendava loetelu olemasoluga jäätmeseaduse § 69 lg-s 4, puudub vajalikkus kohaldada HMS §-s 40 sätestatu. 
2. Õiguslikud alused
2.1. Jäätmeseaduse § 69 lg 4 kohaselt kui on kohaliku omavalitsuse üksus veendunud, et kinnistul ei elata või kinnistut ei kasutata, võib ta jäätmevaldaja erandkorras vabastada tema taotluse alusel teatud tähtajaks korraldatud jäätmeveoga liitumisest.

2.2. Narva Linnavolikogu 17.05.2012.a määruse nr 9 „Narva linnas korraldatud jäätmeveo rakendamise kord“ § 6 lg 5 kohaselt jäätmevaldaja mitteliitunuks lugemise, jäätmevaldaja mitteliitunuks lugemise ennetähtaegse lõpetamise või tema taotluse tagasilükkamise otsustab Linnavalitsus asjakohase korraldusega. Korralduses sätestatakse jäätmevaldaja mitteliitunuks lugemise alus ja asjaolud, mitteliitunuks lugemise ajaline kestus, mitteliitunuks lugemise taotluse rahuldamata jätmise põhjused, mitteliitunuks lugemise ennetähtaegse lõpetamise põhjused, muud asjas tähtsust omavad andmed.  

3. Otsus

3.1. Jätta rahuldamata jäätmevaldaja Aiandusühistu SOLNETŠNOE (rg-kood 80015091) taotlus korraldatud jäätmeveoga mitteliitunuks lugemiseks seoses mitteliitunuks lugemiseks aluse puudumisega.

3.2. Jätta rahuldamata jäätmevaldaja Aiandusühistu DRUŽBAPLUS (rg-kood 80054582) taotlus korraldatud jäätmeveoga mitteliitunuks lugemiseks seoses mitteliitunuks lugemiseks aluse puudumisega.
4. Rakendussätted

4.1. Korraldus jõustub seaduses sätestatud korras.

4.2. Narva Linnavalitsuse Arhitektuuri- ja Linnaplaneerimise Ametil teha käesolev korraldus teatavaks punktis 3 nimetatud jäätmevaldajatele.
4.3. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

